# Na temelju odredaba Zakona o odgoju i obrazovanju u osnovnoj i srednjoj školi (NN 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20, 151/22, 156/23) te Statuta i Pravilnika o radu Osnovne škole Hrvatski Leskovac, Školski odbor Osnovne škole Hrvatski Leskovac nakon prethodnog savjetovanja sa Radničkim vijećem, na sjednici Školskog odbora održanoj dana 27.5.2025. godine donosi

**ODLUKU O IZMJENAMA I DOPUNAMA PRAVILNIKA**

**O ORGANIZACIJI RADA I SISTEMATIZACIJI RADNIH MJESTA**

Članak 1.

Ovom Odlukom dopunjuje se Prilog 1 Pravilnika o organizaciji rada i sistematizaciji radnih mjesta, koji je stupio na snagu 8.3.2024. godine, KLASA: 007-04/24-02/04

URBROJ: 251-724/01-24-1.

Članak 2.

U Prilogu 1. prethodno navedenog Pravilnika dodaje se novo radno mjesto pod sljedećim nazivom radnog mjesta i opisom poslova:

***Operativni radnik/radnica za sigurnost i civilnu zaštitu***

Osnovna škola Hrvatski Leskovac zapošljava operativnog djelatnika za sigurnost i civilnu zaštitu sukladno izrađenoj Procjeni postojećeg stanja i analize rizika te Plana sigurnosti školske ustanove.

Operativni djelatnik za sigurnost i civilnu zaštitu obavlja sljedeće poslove:

– nadzire kontrolu pristupa u školsku ustanovu, nadzire i osigurava školsku imovinu i prostor,

– sudjeluje u organizaciji i provedbi osnovnih mjera civilne zaštite te obavlja poslove održavanja objekta škole i njezina okoliša,

– surađuje s nadležnim službama (vatrogasci, hitna pomoć, civilna zaštita) u slučaju izvanrednih situacija,

– sudjeluje u edukacijama i podizanju svijesti učenika i zaposlenika o sigurnosnim protokolima i postupcima u hitnim situacijama,

– prati situacije u školskim prostorima i prijavljuje nadležnim osobama ponašanja koja mogu ugroziti sigurnost i dobrobit učenika, zaposlenika i posjetitelja,

– surađuje s odgojno-obrazovnim i drugim radnicima i ravnateljem škole u pružanju podrške sigurnosti i dobrobiti učenika,

– obavlja i ostale poslove sigurnosti i civilne zaštite koji proizlaze iz godišnjeg plana i programa rada škole i drugih propisa,

– može obavljati i poslove iz članka 8. ovoga Pravilnika.

Poslove Operativnog djelatnika za sigurnost i civilnu zaštitu može obavljati samo osoba koja je završila Program obrazovanja za stjecanje djelomične kvalifikacije operativni djelatnik za sigurnost i civilnu zaštitu u odgojno-obrazovnim ustanovama/operativna djelatnica za sigurnost i civilnu zaštitu u odgojno-obrazovnim ustanovama (u daljnjem tekstu: Program obrazovanja).

Iznimno, poslove Operativnog djelatnika za sigurnost i civilnu zaštitu iz stavka može obavljati i osoba koja nema završen Program obrazovanja, ali ga je dužna završiti u roku od 6 mjeseci od dana zasnivanja radnog odnosa na tom radnom mjestu.

Zaposleniku koji obavlja poslove Operativnog djelatnika za sigurnost i civilnu zaštitu, a koji ne završi Program obrazovanja u propisanom roku prestaje ugovor o radu istekom posljednjeg dana roka za završetak Programa obrazovanja.

Članak 3.

Ovaj Pravilnik stupa na snagu drugi dan od dana objave na oglasnoj ploči Osnovne škole Hrvatski Leskovac.

Zamjenik predsjednice Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Milan Pleša

KLASA: 007-04/25-02/03

URBROJ: 251-724/01-25-1

Pravilnik je objavljen na oglasnoj ploči Osnovne škole Hrvatski Leskovac dana \_\_\_\_\_\_\_\_\_\_ godine te je drugi dan, \_\_\_\_\_\_\_\_\_, stupio na snagu.

Zamjenik predsjednice Školskog odbora:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Milan Pleša

Ravnatelj

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Davor Kovačić, prof.